English: The most successful part of that was not actually winning a claim in a tribunal; it was actually when you were able to change the nature of the relationship in someone's workplace so that they could stay in work, rather than winning a sum of money once they had left the workplace, or running a claim against their employer to a successful conclusion that often led to the end of the workplace relationship in practical terms. I expect the health service to be absolutely part of that. I think that there's a broader point about retaining our staff - and the terms may change, the hours they work may change, the pattern may change - which is to want to start from the position that we want to retain the staff within the service. On the point about the campaign, 'Train. Work. Live.' has a £0.5 million budget. The incentives are a bit over £400,000 - the financial incentives for the medical training including general practice. Actually, I'll be publishing some information on the numbers of people that we think have been drawn into Wales as a result of the marketing campaign, but some of that will be about the combination of factors that you rightly point out. I want to understand the continuing value of the campaign, and part of the challenge is in delivering and understanding what a marketing campaign delivers and, if you take it away, what we think will happen as well. But, I can honestly say, in each of the events that I have been to at the RCN congress in the last three years, and at the RCM conference, it is hard to overstate the enthusiasm, both from our own delegates at those conferences - . So, actually, our Welsh nurses and midwives are really proud to see Wales on centre stage, and they themselves are real advocates of people to want to come to work in Wales. But, the real enthusiasm from a range of other people about finding out what are the opportunities - . It's not just about turning up to look at a flashy stand and get a free Welsh cake. The level of interest that comes, with the single point of access to go back to people - . It's got better each year. So, it does show real value in what we're doing, and there's a consistent national brand, then, that is actually helping health boards to undertake their own recruitment activity too. So, there's real value. I want to try and understand that properly, and I want to give Assembly Members more detail of that over the next year or so. In terms of future needs - and this links both to the workforce strategy point that you made and the consultation that has been put out by HEIW and Social Care Wales - this links back to the deliberate reform that we are undertaking of health and social care services in 'A Healthier Wales' and in wanting to understand how training takes place. So, how people are trained to train them for the world of work that they are going to go into, not the world of work that existed 10 years ago; but, more than that, the numbers that we'll need as well. So, it partly links into the workforce strategy. It also partly links into the deliberate reshaping that's going to take place. The frameworks that we've undertaken for healthcare science and also allied health professionals talk about a wider role for that group of staff. That isn't just then about the staff that we have now. It is about deliberately wanting to reshape the balance in the numbers that we have. Some of this is not just about what we want in the future. It's about our ability to recruit. I don't mean that we don't have people who are capable of providing high-quality training and education for those people within the system here in Wales. It's actually about the fact that lots of that training has to take place within the health service. In previous conversations that I've had with people on a cross-party basis - for example, about nurse training in Wrexham - one of the biggest limiting steps is actually about the capacity of the health service to have those training places available. So, it's about the capacity of our system to be able to deliver that, and I have chosen the maximalist option in each of the years that I've made that choice, bearing in mind the capacity of the system to adequately and properly train those people, given the experience of training that they should want and need, so that they have a good experience, a decent qualification and want to stay within the system here in Wales. I will happily write back to the cross-party group on stroke on the specific issue that you raise. It may be helpful if the Chair, whom I recognise is in the room, writes to me with a specific question, and I'll happily come back. On psychiatry places, we have filled 21 out of 21 places. On the issues about teaching and encouraging people to consider a career in the health service, actually, when you talk to professional bodies and to trade unions within the health service, they say that their biggest worry about people choosing not to go into the health service is the way that the health service is regularly portrayed. They worry about the front pages on newspapers, in particular - but online sites as well - that talk about the health service, and people think, 'Well, I don't need to go there to earn a decent living, and why would I do that if I'm then going to get pilloried?' So there's a challenge there about how we talk about the service, and, to be clear, this isn't just an issue in Wales - it is a UK-wide issue, and it's about how we have an honest conversation about the service that doesn't put people off. But there is then, of course, wanting to encourage people to operate to the maximum of their ability. We talk about that in prudent healthcare terms, we talk about that with young people as well. I still take the view, from my old days in NUS Wales - and I'll finish on this point; no, I have one more point - . I'll write to you about the workforce tool, and to Members, because I think there's some detail there I can helpfully provide, but it is part of the GP contract agreed this year. It's a mandatory part, and the tool will be available for practices, clusters and health boards, too. But I'll provide some more detail. But on this point about careers in the service, by the time people get to years 12 and 13, lower and upper sixth in old money, if you remember that, most people will have made choices already, even if they haven't consciously. So, actually, it's about a much earlier point in time before children leave primary school and at the start of high school, to remind them that they're good enough and they should think about a career, and to have a broader avenue and lookout on the world and what they're capable of. Because that will give us an even wider group of people, and it's why the widening access work that I referred to in my statement is so important, to make sure we have doctors who are like the people they're going to treat and serve in the future.
Welsh: Nid ennill hawliad mewn tribiwnlys mewn gwirionedd oedd y rhan fwyaf llwyddiannus o hyn; ond pan oeddech yn gallu newid natur y berthynas yng ngweithle rhywun fel y gallen nhw aros mewn gwaith, yn hytrach nag ennill swm o arian ar ôl iddyn nhw adael y gweithle, neu wneud hawliad yn erbyn cyflogwr a chael canlyniad llwyddiannus a arweiniai'n aml at ddiwedd y berthynas yn y gweithle yn ymarferol. Rwy'n disgwyl i'r gwasanaeth iechyd fod yn rhan o hynny'n llwyr. Rwy'n credu bod yna bwynt ehangach ynghylch cadw ein staff - ac mae'n bosibl y bydd y telerau'n newid, efallai y bydd yr oriau y maen nhw'n gweithio yn newid, efallai y bydd y patrwm yn newid - sef bod eisiau dechrau o'r safbwynt ein bod eisiau cadw'r staff o fewn y gwasanaeth. O ran y pwynt fod gan yr ymgyrch, 'Hyfforddi. Gweithio. Byw' gyllideb o £0.5 miliwn. Mae'r cymelliadau ychydig dros £400,000 - y cymelliadau ariannol ar gyfer yr hyfforddiant meddygol gan gynnwys meddygfeydd teulu. A dweud y gwir, byddaf yn cyhoeddi rhywfaint o wybodaeth am nifer y bobl y credwn eu bod wedi'u denu i Gymru o ganlyniad i'r ymgyrch farchnata, ond bydd rhywfaint o hynny'n ymwneud â'r cyfuniad o ffactorau yr ydych yn gywir yn eu nodi. Mae arnaf eisiau deall gwerth parhaus yr ymgyrch, a rhan o'r her yw cyflawni a deall yr hyn y mae ymgyrch farchnata yn ei chyflawni a phetaech yn cael gwared ar hynny, yna beth a gredwn ni fydd yn digwydd hefyd. Ond, gallaf ddweud yn onest, ym mhob un o'r digwyddiadau yr wyf wedi bod ynddynt yng nghyngres yr RCN yn ystod y tair blynedd diwethaf, ac yng nghynhadledd yr RCM, mae'n anodd gorbwysleisio brwdfrydedd ein cynrychiolwyr ein hunain yn y cynadleddau hynny - . Felly, mewn gwirionedd, mae ein nyrsys a'n bydwragedd yng Nghymru yn falch iawn o weld Cymru ar ganol y llwyfan, ac maen nhw eu hunain yn eiriolwyr gwirioneddol dros bobl sydd eisiau dod i weithio yng Nghymru. Ond y brwdfrydedd gwirioneddol a fynegwyd gan amrywiaeth o bobl eraill ynghylch canfod beth yw'r cyfleoedd - . Nid yw ynghylch dod i edrych ar stondin grand a chael cacen gri am ddim. Lefel y diddordeb a geir, gyda'r un pwynt mynediad i fynd yn ôl at bobl - . Mae wedi gwella bob blwyddyn. Felly, mae'n dangos gwir werth yr hyn yr ydym ni'n ei wneud, ac mae yna frand cenedlaethol cyson; mae hynny mewn gwirionedd yn helpu byrddau iechyd i ymgymryd â'u gweithgarwch recriwtio eu hunain hefyd. Felly, mae gwerth go iawn. Rwyf eisiau ceisio deall hynny'n iawn, ac rwyf eisiau rhoi mwy o fanylion i Aelodau'r Cynulliad ynghylch hynny yn ystod y flwyddyn nesaf. O ran anghenion y dyfodol - ac mae hyn yn cysylltu â phwynt strategaeth y gweithlu a wnaethoch a'r ymgynghoriad a gyflwynwyd gan AaGIC a Gofal Cymdeithasol Cymru - mae hyn yn cysylltu'n ôl â'r diwygio bwriadol yr ydym yn ei wneud i wasanaethau iechyd a gofal cymdeithasol yn 'Cymru Iachach' a'r awydd i ddeall sut mae hyfforddiant yn digwydd. Sut mae pobl yn cael eu hyfforddi i'w hyfforddi nhw ar gyfer y byd gwaith y maen nhw'n mynd iddo, nid y byd gwaith a fodolai 10 mlynedd yn ôl; ond, yn fwy na hynny, y niferoedd y bydd eu hangen arnom ni hefyd. Felly, mae'n cysylltu'n rhannol â strategaeth y gweithlu. Mae hefyd yn cysylltu'n rhannol â'r ail-lunio bwriadol sy'n mynd i ddigwydd. Mae'r fframweithiau yr ydym ni wedi ymgymryd â nhw ar gyfer gwyddoniaeth gofal iechyd a gweithwyr proffesiynol perthynol i iechyd hefyd yn sôn am swyddogaeth ehangach i'r grŵp hwnnw o staff. Nid oes a wnelo hynny ddim â'r staff sydd gennym ni nawr. Mae'n ymwneud â dymuno ail-lunio'r cydbwysedd yn y niferoedd sydd gennym ni yn fwriadol. Mae rhywfaint o hyn yn ymwneud â mwy na'r hyn yr ydym ni eisiau yn y dyfodol. Mae'n ymwneud â'n gallu i recriwtio. Nid wyf yn golygu nad oes gennym ni bobl sy'n gallu darparu hyfforddiant ac addysg o ansawdd uchel i'r bobl hynny o fewn y system yma yng Nghymru. Mewn gwirionedd, mae'n ymwneud â'r ffaith bod yn rhaid i lawer o'r hyfforddiant hwnnw ddigwydd o fewn y gwasanaeth iechyd. Mewn sgyrsiau blaenorol yr wyf wedi'u cael gyda phobl ar draws y pleidiau - er enghraifft, am hyfforddi nyrsys yn Wrecsam - mae un o'r camau mwyaf cyfyngol mewn gwirionedd ynghylch gallu'r gwasanaeth iechyd i sicrhau bod y lleoedd hyfforddi hynny ar gael. Felly, mae'n ymwneud â gallu ein system i gyflawni hynny, ac rwyf wedi dewis yr opsiwn mwyafsymiol ym mhob un o'r blynyddoedd yr wyf wedi gwneud y dewis hwnnw, gan gofio gallu'r system i hyfforddi'r bobl hynny yn ddigonol ac yn briodol, o ystyried y profiad o hyfforddiant y dylent fod ei angen a'i eisiau, er mwyn iddynt gael profiad da, cymhwyster da a'r awydd i aros o fewn y system yma yng Nghymru. Byddaf yn falch o ysgrifennu'n ôl at y grŵp trawsbleidiol ar strôc ar y mater penodol a godwch. Efallai y byddai'n ddefnyddiol pe bai'r Cadeirydd, rwy'n cydnabod ei fod yn yr ystafell, yn ysgrifennu ataf gyda chwestiwn penodol, a byddaf yn falch o ymateb. O ran lleoedd seiciatreg, rydym ni wedi llenwi 21 o 21 lle. O ran y materion sy'n ymwneud ag addysgu ac annog pobl i ystyried gyrfa yn y gwasanaeth iechyd, a dweud y gwir, wrth siarad â chyrff proffesiynol ac undebau llafur yn y gwasanaeth iechyd, dywedant mai eu pryder mwyaf ynghylch pobl yn dewis peidio â mynd i'r gwasanaeth iechyd yw'r ffordd y caiff y gwasanaeth iechyd ei bortreadu'n rheolaidd. Maen nhw'n poeni am y tudalennau blaen ar bapurau newydd, yn arbennig - ond safleoedd ar-lein hefyd - sy'n sôn am y gwasanaeth iechyd, ac mae pobl yn meddwl, 'Wel, does dim angen i mi fynd yno i ennill bywoliaeth dda, a pham y byddwn i'n gwneud hynny os ydw i wedyn yn mynd i gael fy ngwawdio?' Felly mae yna her yn bodoli ynglŷn â sut yr ydym ni'n siarad am y gwasanaeth, ac, i fod yn glir, nid problem yng Nghymru'n unig yw hon - mae'n broblem i'r DU gyfan, ac mae'n ymwneud â sut yr ydym yn trafod y gwasanaeth nad yw'n peri i bobl ei ddiystyru. Ond wrth gwrs mae eisiau annog pobl i weithio hyd eithaf eu gallu. Soniwn am hynny yn nhermau gofal iechyd darbodus, rydym yn siarad am hynny gyda phobl ifanc hefyd. Rwyf yn dal i fod o'r farn, ers yr hen ddyddiau yn Undeb Cenedlaethol Myfyrwyr Cymru - a byddaf yn gorffen ar y pwynt hwn; na, mae gennyf un pwynt arall - . Byddaf yn ysgrifennu atoch am adnodd y gweithlu, ac at yr Aelodau, oherwydd rwy'n credu bod yna rai manylion yno y gallaf eu darparu, ond mae'n rhan o'r contract meddygon teulu y cytunwyd arno eleni. Mae'n rhan orfodol, a bydd yr adnodd ar gael i bractisau, clystyrau a byrddau iechyd hefyd. Ond byddaf yn rhoi mwy o fanylion. Ond ynghylch y pwynt hwn am yrfaoedd yn y gwasanaeth, erbyn i bobl gyrraedd blynyddoedd 12 a 13, y chweched isaf a'r chweched uchaf i roi'r hen enwau arnynt, os cofiwch hynny, bydd y rhan fwyaf o bobl wedi gwneud dewisiadau yn barod, hyd yn oed os nad ydynt yn ymwybodol o hynny. Felly, mewn gwirionedd, mae'n ymwneud â chyfnod llawer cynharach cyn i blant adael yr ysgol gynradd ac ar ddechrau cyfnod yr ysgol uwchradd; eu hatgoffa nhw eu bod yn ddigon da ac y dylen nhw feddwl am yrfa, a chael darlun a dealltwriaeth ehangach o'r byd a'r hyn y gallent ei gyflawni. Oherwydd bydd hynny'n rhoi grŵp ehangach fyth o bobl i ni, a dyna pam mae'r gwaith ehangu mynediad y cyfeiriais ato yn fy natganiad mor bwysig, er mwyn sicrhau bod gennym ni feddygon sy'n debyg i'r bobl y byddant yn eu trin a'u gwasanaethu yn y dyfodol.